У Вікіпедыі ёсць артыкулы пра іншых асоб з прозвішчам Герман.

**Дзмітрый Герман** (нар. 12 чэрвеня 1988, Бяроза) — беларускі футбаліст, паўабаронца клуба «Астравец».

Клубная кар’ера
---------------

Выхаванец мінскага «Дынама», выступаў за дубль клуба, а ў 2007 годзе далучыўся да другалігавай «Бярозы». У сезоне 2010 паспяхова выступаў за «Баранавічы» ў Першай лізе, пасля чаго далучыўся да слонімскага «Белтрансгаза» і стаў адным з яго лідараў.

У лютым 2012 года знаходзіўся на праглядзе ў «Брэсце», але беспаспяхова. У другой палове 2012 года выступаў за «Ведрыч-97». Па заканчэнні сезона намагаўся працаўладкавацца ў жодзінскім «Тарпеда-БелАЗ», але беспаспяхова. У выніку ў лютым 2013 года падпісаў кантракт з «Гарадзеяй».

З лютага 2014 года стаў трэніравацца ў складзе мазырскай «Славіі», і ў выніку пачаў у складзе гэтага клуба сезон 2014. Неўзабаве здолеў замацавацца ў аснове мазыран і дапамог клубу вярнуцца ў Вышэйшую лігу. Сезон 2015 пачаў на лаўцы запасных, але хутка стаў адным з асноўных нападнікаў.

У лютым 2016 года пакінуў «Славію» і адправіўся на прагляд у брэсцкае «Дынама», з якім у сакавіку падпісаў кантракт. У складзе «Дынама» здолеў замацавацца ў аснове, гуляў пераважна на пазіцыі левага паўабаронцы. Быў прызнаны аматарамі найлепшым іграком каманды ў сезоне 2016.

У першай палове 2017 года страціў месца ў аснове і стаў з’яўляцца на полі эпізадычна. У ліпені 2017 года быў аддадзены ў арэнду літоўскаму «Атлантасу», дзе стаў трывала гуляць у аснове.

У студзені 2018 года пачаў рыхтавацца да новага сезона з брэсцкай камандай. Пазней, аднак, не трапіў на другі турэцкі збор «Дынама», і неўзабаве далучыўся да «Слуцка», які ў лютым 2018 года арандаваў іграка. Пачынаў сезон 2018 у стартавым складзе, аднак з чэрвеня да канца сезона не з’яўляўся на полі з-за траўмы. 

У снежні 2018 года пакінуў слуцкую каманду і неўзабаве перайшоў у брэсцкі «Рух». У складзе «Руха» звычайна гуляў у стартавым складзе, у кастрычніку 2019 года атрымаў траўму, з-за якой выбыў да канца сезона. У студзені 2020 года па заканчэнні кантракта пакінуў «Рух».

Сезон 2020 правёў у складзе даўгаўпілскага «Лакаматыва», якому дапамог перамагчы ў Першай лізе і выйсці ў Вышэйшую лігу. У лютым 2021 года стаў іграком расійскага «Тамбова». У сакавіку быў адхілены клубам ад трэніровак з-за падазрэння ў гульні на стаўках, у красавіку вярнуўся ў склад. Гуляў за «Тамбоў» да лета 2021 года, калі каманда выбыла з Прэм’ер-лігі і спыніла існаванне.

У жніўні 2021 года стаў трэніравацца з пінскай «Хваляй» і неўзабаве падпісаў кантракт. Хутка замацаваўся ў стартавым складзе пінскай каманды. У студзені 2022 года падоўжыў пагадненне з клубам. Пакінуў «Хвалю» ў снежні 2022 года.

У студзені 2023 года трэніраваўся з «Хваляй», а неўзабаве далучыўся да «Астраўца» і ў лютым афіцыйна стаў іграком клуба.

Дасягненні
----------

* Беларусь Уладальнік Кубка Беларусі: 2017
* Латвія Пераможца Першай лігі Латвіі: 2020

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2006 | дубль | Дынама Мінск | Беларусь | 5 | 0 |
| 2007 | Д3 | Бяроза | Беларусь | 26 | 3 |
| 2008 | Д3 | Бяроза | Беларусь | 28 | 3 |
| 2009 | Д3 | Бяроза | Беларусь | 25 | 6 |
| 2010 | Д2 | Баранавічы | Беларусь | 28 | 8 |
| 2011 | Д3 | Белтрансгаз | Беларусь | 28 | 6 |
| 2012 (1) | Д3 | Белтрансгаз | Беларусь | 18 | 3 |
| 2012 (2) | Д2 | Ведрыч-97 | Беларусь | 12 | 3 |
| 2013 | Д2 | Гарадзея | Беларусь | 19 | 2 |
| 2014 | Д2 | Славія | Беларусь | 22 | 2 |
| 2015 | Д1 | Славія | Беларусь | 21 | 2 |
| 2016 | Д1 | Дынама Брэст | Беларусь | 27 | 4 |
| 2017 (1) | Д1 | Дынама Брэст | Беларусь | 6 | 2 |
| 2017 (2) | Д1 | Атлантас | Літва | 16 | 2 |
| 2018 | Д1 | Слуцк | Беларусь | 8 | 0 |
| 2019 | Д2 | Рух | Беларусь | 22 | 4 |
| 2020 | Д2 | Лакаматыў | Латвія | 11 | 7 |
| 2020/21 (2) | Д1 | Тамбоў | Расія | 6 | 0 |
| 2021 (1) | Д2 | Хваля | Беларусь | 14 | 2 |
| 2022 | Д2 | Хваля | Беларусь | 22 | 1 |
|

Зноскі
------

1. ↑  Soccerway Праверана 12 чэрвеня 2019.<a href='https://wikidata.org/wiki/Track:Q24192203'></a>
2. 1 2
3. ↑  Семенюк стал игроком «Бреста», Герман и Лапшин покинули расположение клуба(недаступная спасылка)
4. ↑  Чередниченко подписал контракт с «Торпедо-БелАЗ»(недаступная спасылка)
5. ↑  Пухов, Мархель и Герман подписали контракты с «Городеей»(недаступная спасылка)
6. ↑  Страханович, Гаев, Котляров, Слесарчук и еще 18 футболистов приняли участие в первой тренировке "Славии"
7. ↑  "Славия" рассталась с Дмитрием Германом, Петр Зыль не подошел команде
8. ↑  Огар, Чиж, Демешко и еще девять игроков подписали контракты с брестским "Динамо"
9. ↑  Брестское "Динамо" отдало Чижа и Германа в аренду и рассталось с Мозолевским
10. ↑  Радослав Латал провел первую тренировку брестского "Динамо"
11. ↑  "Слуцк" арендовал Германа у брестского "Динамо"
12. ↑  Сергей Щегрикович и Дмитрий Герман покинули "Слуцк"
13. ↑  Дмитрий Герман продолжит карьеру в "Рухе"
14. ↑  "Рух" объявил о расставании с Германом и Букаткиным
15. ↑  «Локо» настроен по-боевому
16. ↑  Дмитрий Герман и Родион Сямук перешли в "Тамбов"
17. ↑  Футбол. "Тамбов" отстранил от тренировок белоруса Дмитрия Германа, подозреваемого в игре на ставках Архівавана 16 жніўня 2021.
18. ↑  Пинская "Волна" подписала Дмитрия Германа
19. ↑  Дмитрий Герман продлил контракт с «Волной»
20. ↑  Пять игроков покинули "Волну" (руск.). *football.by* (5 снежня 2022). Праверана 20 снежня 2022.

|  |  |
| --- | --- |
| ⚙️   Фота, відэа і аўдыё | Instagram |
| Тэматычныя сайты | by.tribuna.com · FBref.com · FootballFacts.ru · Soccerway · teams.by · Transfermarkt (ігрок) · Прэсбол |